stanford-oval/wikipedia huggingface dataset:
Silkkilänjärvi
Maantiede

Silkkilänjärven pituus lounaasta koilliseen on noin 1,95 kilometriä. Järven keskikohta on runsaat sata metriä leveä, siitä etelään ja pohjoiseen leveys on suurempi. Järven koillisosassa sijaitsee pieni saari, jolla ei ole karttanimeä.
Silkkilänjärven välitön ympäristö on metsää ja suota. Lounaassa järvi rajautuu Kallisuohon. Maaston korkeimmat kohdat ovat noin 60 metriä merenpinnan yläpuolella. Varsinaissuomalainen kulttuurimaisema peltoineen avautuu alle kilometrin päässä järven rannoilta. Silkkilän kylä sijaitsee järven itäpuolella.
Silkkilänjärven linnustoa edustavat muun muassa haikara, joutsen ja kurki. Järvellä on oma suojeluyhdistyksensä.
Silkkilänjärveen virtaa lounaasta nimetön suo-oja. Järven luusua sijaitsee pohjoisessa, josta alkaa noin 350 metriä pitkä nimetön lasku-uoma. Se laskee Koorlanjärveen (22,2 metriä mpy). Alavirta jatkuu Koorlanjärven pohjoiskolkasta länteen ja yhtyy Sauvonjokeen, joka laskee Saaristomereen.
Silkkilänjärvi (82.035.1.003) kuuluu Sauvonjoen valuma-alueeseen (82.035), joka on kolmannen jakovaiheen vesistö Saaristomeren rannikkoalueen päävesistössä (82). Sauvonjoen valuma-alueeseen kuuluu kolme vähintään hehtaarin laajuista vakavettä: Silkkilänjärvi, Leiskunsyvä ja Koorlanjärvi.
Siboney

| Siboney |
| --- | --- |
Perustettu:  1989
Tyylilajit:  rock, pop ja poliittinen laululiike
Kotimaa:  Suomi
Sijainti:  Helsinki
Infobox OKNimi-testi OK: 
Siboney oli vuonna 1989 perustettu helsinkiläinen uudelleenjulkaisuihin keskittynyt levy-yhtiö. Yhtiön toimitusjohtajana toimi sen yksi perustajista Sini Perho. Siboney on alusta lähtien päätoimenaan uudelleenjulkaissut vuonna 1979 konkurssiin menneen Love Recordsin alkuperäisiä äänitteitä CD-levyinä. Vuonna 2010 Love Records -katalogi ja Siboney Oy siirtyivät Universal Music Groupin omistukseen. Siboney Oy toimi 31. joulukuuta 2014 asti, josta alkaen Siboney on ollut Universal Musicin aputoiminimi. Siboneyn levymerkkejä ovat muun muassa Love Records, Cuba, Eteenpäin! ja oma Siboney etenkin levykoodeillaan. Love Recordsin katalogin lisäksi Siboney julkaisi myös mm. Harmony Sistersin sekä Hiski Salomaan vanhaa tuotantoa cd-formaatissa.
Historia

Yhtiön lähiyhtiöitä ja läheisessä yhteistyössä toimineita ovat olleet muun muassa vuonna 1976 Love Recordsin musiikkikustantajaksi perustettu Love Kustannus Oy, Johanna Kustannus ja nykyinen tuotannon ja yhtiön omistaja Universal Music Oy.
Uusia kokoelmia artistien nimillä levytyksistä Siboney on julkaissut liki sadalla CD-levyllä.
Vuonna 2012 Siboney julkaisi tupla-CD:n Love Show 45, jolla on kokoelma Love Recordsin artistien singlelevytyksiä, mukana muun muassa Kirka, Ronnie Österberg, Hector, Tuomari Nurmio, Vesa-Matti Loiri, Ringa, Tauno Palo, KOM-teatteri, Kristiina Halkola, Markku Blomqvist, Pepe Willberg, Rauli Badding Somerjoki, Wigwam, Pekka Streng, Kari Rydman, Dave Lindholm, Juice Leskinen, Kaseva, Kari Peitsamo ja Kontra.
Musiikki- ja komediaelokuvan Love Records – Anna mulle Lovee ensi-ilta oli 29. tammikuuta 2016. Elokuva kertoo, kuinka Love Records mullisti 1960 ja 1970 -luvun nuorisokulttuurin ja loi uskoa sodanjälkeisen Suomen tulevaisuuteen.
Siboney on julkaissut noin kymmenen vinyylilevyä ja lisäksi vinyylejä on uusintajulkaissut myös jonkin verran turkulainen Svart Records lisensseillä.
She’s the One

She’s the One voi tarkoittaa muun muassa seuraavia:
Se ainoa oikea (engl. She’s the One), elokuva vuodelta 1996
She's the One, filippiiniläinen elokuva vuodelta 2013
”She’s the One”, World Party -yhtyeen kappale, jonka on levyttänyt myös muun muassa Robbie Williams albumilleen I’ve Been Expecting You
”She’s the One”, Bruce Springsteenin kappale vuoden 1975 albumilla Born to Run.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”She’s the One”, voi hakea sivunnimihaulla, laajalla sivunnimihaulla tai tekstihaulla.
Skymnos

Skymnos (m.kreik. Σκύμνος, lat. Scymnus) voi viitata seuraaviin:
Skymnos Khioslainen (n. 185 eaa.), maantieteilijä
Pseudo-Skymnos, nimitys, jota käytetään maantieteellisen teoksen Periodos Nikomedeelle (n. 127–120/110 eaa.) kirjoittajasta
pikkupirkot (Scymnus), leppäkerttujen suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Skymnos”, voi hakea sivunnimihaulla, laajalla sivunnimihaulla tai tekstihaulla.
Sjöwall ja Wahlöö

Maj Sjöwall vuonna 2009.
Sjöwall ja Wahlöö oli kansainvälisesti tunnettu ruotsalainen kirjailijapariskunta. Avoliitossa eläneet Maj Sjöwall (1935–2020) ja Per Wahlöö (1926–1975) kirjoittivat vuosina 1965–1975 julkaistun kymmenen poliisiromaanin sarjan Roman om ett brott (”romaani rikoksesta”). Sarjan päähenkilönä oli ensimmäinen poliisiassistentti (vastaa Suomen ylikonstaapelia) Martin Beck, joka myöhemmissä kirjoissa yleni ensin rikoskomisarioksi ja sen jälkeen valtakunnan murhakomission päälliköksi.
Useista sarjan romaaneista on tehty elokuvia sekä Ruotsissa että muualla maailmassa. Kirjailijoiden on katsottu saaneen vaikutteita Ed McBainin 87. poliisipiiri -sarjasta.selvennä
Sjöwallilla ja Wahlööllä on kaksi yhteistä lasta, Tetz Sjöwall ja Jens Sjöwall Wahlöö, jotka molemmat työskentelevät elokuvateollisuudessa.
Romaani rikoksesta -sarja

Roseanna (Roseanna) (1965)
Mies, joka hävisi savuna ilmaan (Mannen som gick upp i rök) (1966)
Mies parvekkeella (Mannen på balkongen) (1967)
Bussimurha (Den skrattande polisen) (1968)
Kadonnut paloauto (Brandbilen som försvann) (1969)
Missä viipyy poliisi (Polis, polis, potatismos) (1970)
Komisario Beck tähtäimessä (Den vedervärdige mannen från Säffle) (1971)
Suljettu huone (Det slutna rummet) (1972)
Poliisimurha (Polismördaren) (1974)
Terroristit (Terroristerna) (1975)
Sjøvegan

| Sjøvegan |
| --- | --- |

 Sjøvegan
 Koordinaatit: 68°52′25″N, 17°50′49″E 
Valtio:  Norja
Lääni:  Tromssa
Kunta:  Salangen
Pinta-ala:  
 – Maa:  0,8 km²
Väkiluku (2023):  770
 – Väestötiheys:  962,5 as./km²
Infobox OKVirheellinen NIMI-arvo: 
Sjøvegan on taajama Salangenin kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 0,8 neliökilometriä ja asukasluku 770 vuonna 2023.
Aiheesta muualla

Kuvia tai muita tiedostoja aiheesta Sjøvegan Wikimedia Commonsissa
Simen Guttormsen

Simen Guttormsen kesäkuussa 2022.
Simen Guttormsen (s. 19. tammikuuta 2001) on norjalainen seiväshyppääjä.
Guttormsen voitti seiväshypyssä Norjan-mestaruuden vuonna 2021. Ensimmäisissä aikuisten arvokilpailuissaan Eugenen MM-kilpailuissa 2022 hän jäi karsintaan tuloksella 565 cm.
Guttormsen ylitti 570 senttimetrin rajan ensimmäisen kerran kesäkuussa 2022 Göteborgissa tuloksella 571 cm ja paransi ennätystään 572 cm:iin yhdeksän päivää myöhemmin Täbyssä.
Simen Guttormsenin isoveli Sondre Guttormsen on myös seiväshyppääjä.
Silas G. Pratt

Silas G. Pratt
Silas Gamaliel Pratt (4. elokuuta 1846 Addison, Vermont – 30. lokakuuta 1916 Pittsburgh, Pennsylvania) oli yhdysvaltalainen säveltäjä.
Pratt opiskeli pianonsoittoa Saksassa, mutta ranteen vioittuminen esti häneltä uran konserttipianistina. Palattuaan Yhdysvaltoihin hän työskenteli urkurina Chicagossa. Vuosina 1875–1877 hän oli jälleen Saksassa. Pratt palasi Chicagoon ja asui siellä, kunnes muutti vuonna 1888 New Yorkiin. Vuonna 1906 hän perusti Pittsburghissa Pratt Institute of Music and Artin, jota johti kuolemaansa saakka.
Pratt oli yksi varhaisimmista yhdysvaltalaisista oopperasäveltäjistä. Hän sai arvostusta osakseen Richard Wagnerilta, joka luonnehti häntä "Yhdysvaltain Wagneriksi". Pratt laati sävellystensä ohella Abraham Lincolnista anekdoottikirjan Lincoln In Story: The Life Of The Martyr-President Told In Authenticated Anecdotes (1901). Pratt aloitti ensimmäisen oopperansa, Antonion, säveltämisen vuonna 1870 ja nimesi sen myöhemmin uudelleen Lucilleksi. Hänen toinen oopperansa Zenobia, Queen of Palmyra esitettiin konserttiversiona kesäkuussa 1882 ja näyttämöllä maaliskuussa 1883. Kolmas ooppera, inka-aiheinen Ollanta, jäi esittämättömäksi.
Aiheesta muualla

IMSLP: nuotteja
Candace Pert

| Candace Pert> Henkilötiedot |
| --- | --- |
Syntynyt: 26. kesäkuuta 1946 New York, New York, Yhdysvallat
Kuollut: 12. syyskuuta 2013 (67 vuotta) Potomac, Maryland, Yhdysvallat
Koulutus ja ura
Opinnot:  Bryn Mawr College Johns Hopkinsin yliopisto
Väitöstyön ohjaaja:  Solomon H. Snyder
Instituutti:  National Institute of Mental Health
Tutkimusalue:  neurotiede farmakologia
Aiheesta muualla
Kotisivu
Candace Pert (o.s. Beebe, 26. kesäkuuta 1946 New York, New York – 12. syyskuuta 2013 Potomac, Maryland) oli yhdysvaltalainen neurotieteilijä ja farmakologi. Hän työskenteli 1970-luvulla opioidireseptorit löytäneessä tutkimusryhmässä Johns Hopkinsin yliopistossa ja jatkoi reseptoritutkimuksiaan myöhemmin National Institute of Mental Healthissa. Uransa aikana Pert julkaisi yli 250 tieteellistä artikkelia peptideistä. Hän oli myös tunnettu uskomuslääkinnän kannattaja.
Pert suoritti tutkinnon biologiasta Bryn Mawr Collegessa ja väitteli farmakologian tohtoriksi Johns Hopkinsin yliopistosta. Hän oli kiinnostunut myös psykologiasta, mutta päätyi alalle, jossa sai tutkia käyttäytymisen biokemiallista puolta.
Teoksia

Pert, Candace B.: Molecules of Emotion: The Science Behind Mind-Body Medicine.  New York:  Scribner, 1997.  ISBN 978-068-4-83187-9.
Pert, Candace B.; Marriott, Nancy: Everything You Need to Know to Feel Go(o)d.  Carlsbad:  Hay House, 2006.  ISBN 978-140-1-91059-4.
Kirjallisuutta

Ryckman, Pamela: Candace Pert: Genius, Greed, and Madness in the World of Science.  New York:  Hachette Books, 2023.  ISBN 978-030-6-83146-1.
Aiheesta muualla

Candace Pertin kotisivut (englanniksi)
Simen Andreas Sveen

| Simen Andreas Sveen> Henkilötiedot |
| --- | --- |
Syntynyt: 7. lokakuuta 1988 (ikä 36)
Uran tiedot
Seura:  Ring
Laji:  maastohiihto 
Maailmancup
Kaudet:  2010–
Paras sijoitus:  4.
 Tietolaatikko päivitetty 29. lokakuuta 2018 
Simen Andreas Sveen (s. 7. lokakuuta 1988) on norjalainen maastohiihtäjä.
Sveen kilpaili maailmancupissa ensimmäisen kerran Oslossa 13. maaliskuuta 2010. Kymmenen parhaan joukkoon hän sijoittui ensimmäisen kerran oltuaan viides Davosissa 30 kilometrin vapaan hiihtotavan kilpailussa 14. joulukuuta 2013.
Skylonísi

| --- | --- |
Muut nimet:  Skoulonísi (Σκουλονήσι), Trígono (Τρίγωνο)
Sijainti:  37°07′32″N, 25°50′01″E, Náxos ja Pienet Kykladit Náxos, Etelä-Egean saaret Kreikka
Saariryhmä:  Pienet Kykladit, Kykladit
Pinta-ala:  0,24 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Skylonísi (kreik. Σκυλονήσι) eli Skoulonísi (Σκουλονήσι) eli Trígono (Τρίγωνο) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja sijaitsee Donoúsan saaren pohjoiskärjen itäpuolella. Saaren pinta-ala on noin 0,24 neliökilometriä ja se on asumaton (vuonna 2011). Hallinnollisesti Skylonísi kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Simpeleen yhteiskoulu

Simpeleen yhteiskoulu oli Etelä-Karjalan Rautjärven kunnassa Simpeleellä sijaitseva peruskoulu. Simpeleen yhteiskoulussa opiskelivat perusopetuksen vuosiluokat 7–9, ja samoissa tiloissa toimi myös Rautjärven lukio.
Simpeleen yhteiskoulun toimintaa jatkaa Simpeleen koulu, joka on luokka-asteiden 1-9 yhtenäiskoulu.
Aiheesta muualla

Rautjärven kunnan sivut
Simen Østensen

| Simen Østensen |
| --- | --- |

Henkilötiedot
Koko nimi:  Simen Håkon Østensen
Syntynyt: 4. elokuuta 1984 (ikä 40) Bærum, Norja
Uran tiedot
Seura:  Fossum IF
Laji:  maastohiihto 
Maailmancup
Kaudet:  2005–
Voitot:  0
Palkintokorokkeella:  1
 Tietolaatikko päivitetty 1. joulukuuta 2014 
Simen Håkon Østensen (s. 4. elokuuta 1984 Baerum, Norja) on norjalainen maastohiihtäjä. Hän edustaa Fossum IF -seuraa.
Østensen sijoittui Tour de Skin 2006–2007 kokonaiskilpailussa Tobias Angererin ja Aleksandr Legkovin jälkeen kolmanneksi. Kaudella 2007–2008 hän voitti parisprintin maailmancupkilpailun Liberecissä. Salpausselän Kisoissa 2010 hän kuului 4 ×10 kilometrin viestin voittaneeseen Norjan kakkosjoukkueeseen.
Solveig Sollie

| Solveig Sollie> Telemarkin maaherra |
| --- | --- |
 1998–2004  
Norjan perhe- ja kuluttajaministeri
 Sysen hallitus 16. lokakuuta 1989 – 3. marraskuuta 1990  
Edeltäjä:  Oddrunn Pettersen
Seuraaja:  Matz Sandman
Suurkäräjäedustaja
 Telemarkin vaalipiiri 1985–1997  
Henkilötiedot
Koko nimi:  Solveig Helene Sollie
Syntynyt: 19. huhtikuuta 1939 (ikä 85) Sørum, Norja
Tiedot
Puolue:  Kristillinen kansanpuolue
Solveig Helene Sollie (s. 19. huhtikuuta 1939 Sørum) on norjalainen kristillisen kansanpuolueen poliitikko. Hän istui suurkäräjillä vuosina 1985–1997 sekä toimi Norjan perhe- ja kulttuuriministerinä 1989–1990. Vuosina 1998–2004 hän oli Telemarkin maaherra.
Aiheesta muualla

Solveig Sollie Norjan suurkäräjien verkkosivuilla (norjaksi)
Sickeningly Pretty & Unpleasantly Vain

| Sickeningly Pretty & Unpleasantly Vain Killer |
| --- | --- | --- |

Studioalbumin tiedot
 Julkaistu: 17. lokakuuta 2001
 Formaatti: CD, digitaalinen lataus
 Tuottaja(t): Lauri Ylönen Pauli Rantasalmi
 Tyylilaji: rock
 Kesto: 43.59
 Levy-yhtiö: Universal Music
Listasijoitukset
  Suomen virallinen lista: 9.
Killerin muut julkaisut
|   | Sickeningly Pretty & Unpleasantly Vain 2001 | Sure You Know How to Drive This Thing 2003 |
Sickeningly Pretty & Unpleasantly Vain on suomalaisen Killer-yhtyeen esikoisalbumi, joka julkaistiin 17. lokakuuta 2001. Se nousi Suomen virallisen albumilistan sijalle 9.
Kappaleet

Last Butterfly – 4.27
Hurricane – 3.22
All I Want – 3.00
Fire – 3.41
Freedom – 3.19
Never-Never Land – 3.44
Lovesong for My Baby – 5.00
Adrenaline – 3.17
Sorry for You – 4.59
Grls – 3.16
Stop Me – 5.36
Arvostelut

City.fi:
Helsingin Sanomat:
Soundi:
Aiheesta muualla

Sickeningly Pretty & Unpleasantly Vain discogs.com -sivustolla
Solveig Rönnholm

Solveig Ingeborg Rönnholm (20. lokakuuta 1923 Helsinki – 11. kesäkuuta 2006) oli suomalainen ruotsin kielellä kirjoittanut runoilija.
Rönnholmin vanhemmat olivat varatuomari Runar Rönnholm ja taiteilija Ingeborg Rönnholm. Solveig Rönnholm toimi äidinkielen lehtorina yksityisessä ruotsalaisessa Laurellska skolan -tyttökoulussa Helsingissä. Hän kirjoitti runoja ja proosaa suomenruotsalaisiin Horisont- ja Progress-aikakauslehtiin.
Teoksia

Hjärtats fåglar : dikter. Söderström, Helsingfors 1961
Sotahevonen

| Sotahevonen |
| --- | --- |
Kirjailija:  Arto Paasilinna
Kieli:  suomi
Kustantaja:  WSOY
Julkaistu:  1979
Sivumäärä:  188
ISBN:  951-0-09365-3
Löydä lisää kirjojaKirjallisuuden teemasivulta
Sotahevonen on Arto Paasilinnan romaani, jonka WSOY julkaisi vuonna 1979. Kirja kertoo kahdesta neuvostoliittolaisesta desantista Suomessa jatkosodan aikana. Teos on julkaistu myös Jarkko Rantasen lukemana äänikirjana.
She’s Spanish, I’m American (EP)

| She’s Spanish, I’m American She’s Spanish, I’m American |
| --- | --- | --- |

EP-levyn tiedot
 Julkaistu: 30. tammikuuta 2007
 Tyylilaji: folk
 Kesto: 17.42
 Levy-yhtiö: Bedroom Classics
She’s Spanish, I'm American -yhtyeen muut julkaisut
| Kcrw.Com Presents... Josh Rouse Live With Guitar & Strings 2006 | She’s Spanish, I’m American 2007 | Country Mouse City House 2007 |
She’s Spanish, I’m American on samannimisen folk-duon debyytti-EP, joka ilmestyi vuonna 2007. Duon muodostavat yhdysvaltalainen laulaja-lauluntekijä Josh Rouse, ja tämän espanjalainen tyttöystävä Paz Suay.
Kappaleet

Car Crash – 3.43
Jon Jon – 3.08
The Ocean Always Wins – 3.53
These Long Summer Days – 3.18
Answers – 3.40
SimCity (vuoden 2013 videopeli)

| SimCity |
| --- | --- |

Kehittäjä:  Maxis
Julkaisija:  Electronic Arts
Tuottaja:  Kip Katsarelis
Suunnittelija:  Ocean Quigley Stone Librande
Säveltäjä:  Chris Tilton
Pelisarja:  SimCity
Pelimoottori:  GlassBox
Julkaistu:  WindowsNA 5. maaliskuuta 2013EU,JP,AUS 7. maaliskuuta 2013UK 8. maaliskuuta 2013 OS X 29. elokuuta 2013
Lajityyppi:  kaupunginrakennuspeli,  massiivinen monen pelaajan verkkopeli
Pelimuoto:  yksinpeli, moninpeli
Ikäluokitus:  USK 6 
Alusta:  Microsoft Windows, OS X
Jakelumuoto:  DVD, Origin
Lisää peliartikkeleitaVideopelien teemasivulla
Infobox OK   : 
SimCity (tunnetaan myös nimellä SimCity 5 tai SimCity 2013) on Maxisin kehittämä SimCity -pelisarjaan kuuluva kaupunginrakennuspeli, jonka Electronic Arts julkaisi Microsoft Windowsille Pohjois-Amerikassa 5. maaliskuuta 2013 ja Euroopassa 7. maaliskuuta 2013. OS X:lle SimCity julkaistiin 29. elokuuta 2013.
Julkaisu

SimCityn julkaisu tuomittiin laajasti epäonnistuneeksi. Peliä pelatakseen pelaajan oli kirjauduttava Electronic Artsin palvelimille, mutta palvelinongelmien vuoksi monet pelaajat eivät lainkaan päässeet pelaamaan ostamaansa peliä. Seurauksena pelistä myös poistettiin ominaisuuksia.
Vastaanotto

GameSpot antoi pelille arvosanaksi 5/10 arvostelussaan.
IGN antoi pelille arvosanaksi 7/10 arvostelussaan.
Aiheesta muualla

SimCity MobyGamesissa (englanniksi)
Virallinen SimCity-sivusto (Arkistoitu – Internet Archive)
FinCities Foorumi (Arkistoitu – Internet Archive)
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva
Böömi olympialaisissa

Böömin kuningaskunta oli autonominen osa Itävalta-Unkaria ennen vuotta 1918, ja maa osallistui olympialaisiin kolme kertaa: vuosina 1900, 1908 ja 1912. Maa voitti historiansa aikana yhteensä neljä mitalia, joista yksi oli hopea ja kolme pronssia. Böömi ei osallistunut yksiinkään talviolympialaisiin. Vuodesta 1918 lähtien tshekkiläiset, böömiläiset mukaan lukien, osallistuivat olympialaisiin osana Tšekkoslovakian olympiajoukkuetta.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Miekkailu | 0 | 0 | 2 | 2 | 35 |
|  Tennis | 0 | 0 | 1 | 1 | 31 |
|  Yleisurheilu | 0 | 1 | 0 | 1 | 86 |
| Yhteensä | 0 | 1 | 3 | 4 | 124 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
| 1900  1900 Pariisi | 0 | 1 | 1 | 2 | 20 |
| 1908  1908 Lontoo | 0 | 0 | 2 | 2 | 17 |
1912  1912 Tukholma: 0
| Yhteensä | 0 | 1 | 3 | 4 | 124 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | František Janda-Suk | 1900  1900 Pariisi |  Yleisurheilu | Miesten kiekonheitto |
| 3 Pronssia | Hedwiga Rosenbaumová | 1900  1900 Pariisi |  Tennis | Naisten kaksinpeli |
| 3 Pronssia | Vilém Goppold von Lobsdorf | 1908  1908 Lontoo |  Miekkailu | Miesten säilä |
| 3 Pronssia | Vlastimil Lada-Sázavský Vilém Goppold von Lobsdorf Bedrich Schejbal Jaroslav Šourek-Tucek | 1908  1908 Lontoo |  Miekkailu | Miesten säilän joukkuekilpailu |
Lähteet:
Hedwiga Rosenbaumová voitti myös pronssia vuoden 1900 olympialaisissa tenniksen sekanelinpelissä, yhdessä brittiläisen Archibald Wardenin kanssa, mutta mitali lasketaan kuuluvaksi sekajoukkueelle.
Sotaharjoitus

Saksalaisia sotilaita osallistumassa sotaharjoitukseen.
Sotaharjoitus tarkoittaa sodankäynnin harjoittelemista varten järjestettyä harjoitusta. Taisteluharjoituksesta sotaharjoitus eroaa siten, että sotaharjoituksessa on mukana useita eri joukko-osastoja tai yksiköitä. Joskus sotaharjoitus voi olla myös varsinainen manööveri tai voimannäyttö.
Simentera

Simentera on kapverdeläinen maailmanmusiikkiyhtye. Se perustettiin vuonna 1992. Yhtyeellä on levytyssopimus levy-yhtiö Mélodien kanssa.
Diskografia

Raiz (1995)
Barro e voz (1999)
Cabo Verde en serenata (2000)
Tradictional (2003)
Smaragdinvihreä

Smaragdinvihreä (engl. emerald green) on eräs vihreän värin sävy. Keisarinvihreää on markkinoitu 1800-luvulla smaragdinvihreänä. Sen värikoodi on heksadesimaalimuodossa #50C878. Smaragdinvihreää saadaan, kun sekoitetaan värejä #A0FFF0 ja #009100 keskenään.
Silava

Silava on sian nahanalaista rasvaa. Sian elinten ympärillä olevasta rasvasta käytetään nimitystä ihra. Molempia käytetään esimerkiksi laardin valmistamiseen. Termejä ihra ja silava käytetään usein ristiin. Silavaa käytetään ruoanlaitossa ja ruoanlaittovälineiden kuten paistinpannujen käsittelyyn.
Ravintosisältö

Sian selkäsilavan keskimääräinen perusravintoainesisältö 100 grammaa kohti Finelin mukaan:
| Ravintoaine | Määrä / 100 g |
| --- | --- |
Proteiini: 1,9 g
Rasvahapot:: 94,0 g
- tyydyttyneet: 36,4 g
- yksittäistyydyttymättömät: 42,0 g
- monityydyttymättömät: 14,9 g
Aiheesta muualla

Kuvia tai muita tiedostoja aiheesta Silava Wikimedia Commonsissa
Smarp

| Smarp |
| --- | --- |
Perustettu:  2011  
Perustaja:  Roope Heinilä, Mikael Lauharanta, Tommi Huovinen
Toimitusjohtaja:  Roope Heinilä
Kotipaikka:  Helsinki
Toimiala:  Työntekijälähettilyys
Liikevaihto:  2M € (2017) 
Liikevoitto:  -867k € (2017) 
Henkilöstö:  23 (2015) 
Kotisivu:  www.smarp.com
Infobox OKNimi-testi OK: 
Smarp on vuonna 2011 perustettu suomalainen työntekijälähettilyydenselvennä alalla toimiva ohjelmistoyritys. Sen pääkonttori ja tuotekehitys sijaitsevat Helsingissä, ja muut konttorit ovat New Yorkissa, Lontoossa, Tukholmassa, Oslossa, Singaporessa ja Dubaissa. Vuonna 2015 sillä oli 40 työntekijää. Sen perustajia ovat toimitusjohtaja Roope Heinilä ja operatiivinen johtaja Mikael Lauharanta.  Hallituksen puheenjohtaja on Pedro Ros (Wilmington Plc:n toimitusjohtaja, entinen TNS Gallup Globalin toimitusjohtaja).
Smarpin kansainvälistä myyntiä ja liiketoiminnan kehitystä johtaa LinkedInin Pohjoismaiden entinen johtaja, Lars Ingerslev.
Smarp tarjoaa yrityksille kokonaispalvelun, johon liittyy myös tietojen jakamisen ja tuloksellisuuden analysointi. Asiakkaina sillä on yli sata yritystä. 

Smarp valittiin Red Herring-startup rankingin finalistiksi vuonna 2014, voitti Arctic15 -Startup-kilpailun vuonna 2014, Young Bull -voittajaksi Bully Awardseissa vuonna 2015 sekä Danske Bankin Danske Hub -partneriksi vuonna 2015.
Chad Rau

| Chad Rau |
| --- | --- |

Henkilötiedot
Syntynyt: 18. tammikuuta 1987 (ikä 37) Chicago, IL, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  oikea
Pituus:  180 cm
Paino:  80 kg
Seura
Seura:  ei joukkuetta
Pelaajaura
Pääsarjaura:  2012–
Aik. seurat:  Houston Aeros (AHL) Minnesota Wild (NHL) Iowa Wild (AHL) Worcester Sharks (AHL) EHC Linz (EBEL) SaiPa (SML)  Red Star Kunlun (KHL)  HK Neftehimik Nižnekamsk (KHL) HC Slovan Bratislava (KHL)  Glasgow Clan (EIHL)
NHL-varaus:  228. varaus, 2005 Toronto Maple Leafs
Chad Anthony Jerome Rau (s. 18. tammikuuta 1987 Chicago, Illinois, Yhdysvallat) on yhdysvaltalainen jääkiekkoilija. Rau on pelipaikaltaan laitahyökkääjä, mutta hän osaa pelata myös keskellä. Rau laukoo oikealta.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Tšekki 2005 | jääkiekko |  |
Rau pelasi alle 18-vuotiaiden MM-kilpailuissa vuonna 2005, jolloin hän voitti maailmanmestaruuden.
Muuta

Myös Raun isoveli Matt sekä kaksoispikkuveljet Curt ja Kyle ovat pelanneet jääkiekkoa. Heistä Kyle jatkaa uraansa ja hän pelaa NHL-joukkue Minnesota Wildin organisaatiossa.